বারবার বলেও তোমাদের কোনো কথা শোনানো যায় না।অতঃপর সলজ্জ ভঙ্গীতে অসহায় সিগারেট জলাঞ্জলি দিয়ে মেলায় প্রবেশের অধিকার লাভ। এগুতেই দূর থেকে ক্রমশ দৃশ্যমান প্রতীক পালিকেশন্সের বিশাল বপু আলমগীর রহমান আর অনন্যা প্রকাশনীর মনিরুল হক। কাছে আসতেই গম্ভীর কন্ঠে, নিরাসক্ত ভঙ্গীতে আলমগীর রহমানের বাণী ভেসে আসে। খাস পুরান ঢাকার ভাষায়-স্টলে পিঠা আছে, চা আছে। গেলে যাইতে পারেন। আপনাদের তো আবার সমাদর না করলে আইবেন না।